Greater London
Greater London, prevedeno Veliki London (službeno engleski: County of Greater London), je jedan od 48 engleskih ceremonijalnih grofovija na jugoistoku Engleske od 8,173,941 stanovnika, koji žive na površini od 1572 km². Greater London ima i status regije, pa ima i administrativnu funkciju, ali u njemu nije City of London koji je posebna grofovija. Izvršni organ metropolitanske grofovije Greater London je Uprava Velikog Londona (Greater London Authority) sa sjedištem u Southwarku sa gradonačelnikom na čelu.

Karakteristike 
Greater London je administrativno podjeljen na 33 nezavisana borougha, od kojih 14 formira Unutrašnji London (engleski: Inner London), a ostali Vanjski London (Outer London). Boroughi Unutrašnjeg Londona su Camden, Hackney, Hammersmith and Fulham, Haringey, Islington, Kensington and Chelsea, Lambeth, Lewisham, Newham, Southwark, Tower Hamlets, Wandsworth, City of Westminster i City of London.
 
Devetnaest borougha Vanjskog Londona su; Barking and Dagenham, Barnet, Bexley, Brent, Bromley, Croydon, Ealing, Enfield, Greenwich, Harrow, Havering, Hillingdon, Hounslow, Kingston upon Thames, Merton, Redbridge, Richmond upon Thames, Sutton i Waltham Forest. 

Teritorij Velikog Londona poklapa se gotovo sa čitavom historijskim grofovijom Middlesex (veći dio Velikog Londona sjeverno od rijeke Temze), ali i dijelovima historijskih grofovija Kent, Essex i Hertfordshire, i velikim dijelom historijskog Surreya.

Historija 
Sve do 1889. jedini dio Londona koji je imao neku administrativnu funkciju, nezavisnu od tadašnjih grofovija bio je City of London, tada stješnjen na prostoru srednjovjekovnog grada. U periodu 1889.-1965., egzistirao je County of London, koji se prostirao po dijelovima historijskih grofovija Middlesex, Surrey i Kentu, prostoru na kom danas nalazi Unutrašnji London, uključivo i dva vanjska borougha Newham i Haringey. 

Nakon eksplozivnog rasta prigradskih naselja u 19. vijeku, 1889. pomaknute su granice grofovije. Međutim, već do sredine 20. vijeka prigradska naselja su se proširila daleko izvan granica Londonske grofovije. U pokušaju da se razriješi taj raskorak 1965. osnovani su današnji okruzi (boroughi) ujedinjenjem nekoliko postojećih borougha i kvartova, na štetu okolnih grofovija, da se formira nova metropolitanska grofovija Greater London.

Izvori

Vanjske veze 
 Greater London Authority 

 
Grofovije u Engleskoj
Regije Engleske